Ikalamavony

Ikalamavony dia firaisam-pokotany ao amin’ny fivondronan’Ikalamavony, any amin’ny Faritra Matsiatra Ambony, Faritanin’i Fianarantsoa, any atsimo andrefan’i Madagasikara. Araka ny **voka-panangonana ara-pirenen’ny mponina tamin’ny 2018**, manodidina ny **35 114** no isan’ny mponina ao. Ny **Betsileo** no vahoaka maro an’isa, arahin’ny **Bara**, ny **Antandroy**, ary misy koa ny antsoina hoe Bara bory — vokatry ny fifangaroan’ny foko roa voalaza.

 Toe-karena 
Ny toekaren’i Ikalamavony dia miorina indrindra amin’ny **fambolena sy fiompiana**. Ny **vary** no zava-bolena lehibe indrindra amin’ny velarantany sy ny vola miditra, arahin’ny **mangahazo** sy ny **voanjo**. Miisa manodidina ny **21 500** ny omby ao amin’ny kaominina, ary **80%** amin’ny tanimbary no voatondraka amin’ny alalan’ny **tohidrano** na **paompy**.

 Harena an-kibon’ny tany 
Ahitana fitrandrahana vato sy vato soa amin’ny fomba **artisanal** ao amin’ny faritra **Bevaondrano**, 25 km miala an-tanànan’Ikalamavony. Ity faritra ity dia ahitana **pegmatita granita** misy vato sarobidy toy ny **fluoro-liddicoatite** (karazana tourmaline), **safira**, ary **granita**. Ireo harena ireo dia tena anisan’ny mampiroborobo ny toekarena any an-toerana, na dia mbola tsy voalamina ara-dalàna aza ny fitrandrahana.

 Fotodrafitrasa sy serivisy 
Ahitana fotodrafitrasa maromaro any Ikalamavony:
 Sekoly ambaratonga fototra sy kolejy
 Tobim-pahasalamana sy toeram-pitsaboana
 Biraom-paositra
 Tsena isan’andro
 Lalam-pirenena sy lalam-paritra azo aleha mandavan-taona
 Serivisy mpitatitra (taksiborosy, fiara manokana)

JIRAMA no manome ny rano amin’ny kaominina.

 Fitaterana 
Ny **fiara tsy mataho-dalana (4*4)** no fitaovam-pitaterana be mpampiasa indrindra. Ny dia mankany amin’ny renivohi-paritany dia maharitra **6 ora** amin’ny vanim-potoana maina, ary mety haharitra **12 ora** amin’ny fotoam-pahavaratra. Ny saran-dalana dia manodidina ny **3 5000 Ar** isan’olona.Izany dia vokatry ny lalana RN42 ratsy.

 Fampandrosoana sosialy 
Ahitana fikambanan’ny tantsaha sy rafi-panjakana miasa amin’ny sehatra samihafa, toy ny:
 Ministeran’ny fiompiana
 Ministeran’ny fahasalamana
 Ministeran’ny rano sy ala
 Ministeran’ny asa tany
 Ministeran’ny fiarovana
 Ministeran’ny fanabeazana
 Ministeran’ny mponina

 Fari-piainana 
 **55%** amin’ny mponina no atao hoe mahantra
 **40%** manana fari-piainana antonontonony
 **5%** no manan-karena
 Manodidina ny **4 volana** ny faharetan’ny vokatra avy amin’ny taona lasa

 Filaminana sy fiarovana 
 Ahitana miaramila, ary zandary
 Ao amin’ny faritra mena ilay kaominina

 Rohy ivelany 
 ILO - Angona sy statistika momba an’i Madagasikara

Sokajy:Kaominina any Madagasikara
Sokajy:Kaominina any Faritra Matsiatra Ambony